open-index/open-wikipedia-markdown huggingface dataset:
יחסי אורוגוואי–פולין

**יחסי אורוגוואי–פולין** הם יחסי החוץ בין פולין לאורוגוואי. שתי המדינות חברות באו"ם.

## היסטוריה
בשנת 1847 ביקר הדיפלומט הפולני אלכסנדר קולונה-וולבסקי באורוגוואי במהלך ביקור באמריקה הדרומית. המהגרים הפולניים הראשונים לאורוגוואי הגיעו באמצע המאה ה-19. בשנים שלפני מלחמת העולם הראשונה קלטה אורוגוואי מהגרים ממעמד הפועלים מפולין.

היחסים הדיפלומטיים בין פולין לאורוגוואי כוננו ב-22 ביולי 1920. זמן קצר לאחר מכן הציג הנציג הפולני הרוזן קסוורי פרנצ'ישק אורלובסקי את אמנתו בפני נשיא אורוגוואי בלטסאר ברום. בין השנים 1922–1936 הוסמכה הצירות הפולנית בבואנוס איירס על היחסים עם אורוגוואי.

במהלך מלחמת העולם השנייה הועמד קזאר מונטרו בוסטמנטה בראש המשרד מטעם משרד החוץ של אורוגוואי על היחסים עם הממשלה הפולנית הגולה בלונדון. זמן קצר לאחר המלחמה, היחסים בין שתי המדינות השתפרו בהתמדה. בשנת 1995 הגיע נשיא פולין לך ואלנסה לביקור באורוגוואי. בשנת 2002 ביקר שר החוץ האורוגוואי, דידייה אופרטי, בפולין ונפגש עם נשיא פולין אלכסנדר קוושנייבסקי. בשנת 2006 ביקרה שרת החוץ של אורוגוואי בלהה הררה בפולין. בשנת 2007 ביקר שר החוץ הפולני וויטולד וושצ'יקובסקי באורוגוואי.

בשנת 2010 חגגו פולין ואורוגוואי 90 שנה ליחסים דיפלומטיים. בשנת 2021 סגרה אורוגוואי את שגרירותה בוורשה בגלל מגבלות תקציב.

## היחסים בין שתי המדינות
שתי המדינות חתמו על כמה הסכמים דו-צדדיים, כגון אמנת סחר (1938); הסכם לשיתוף פעולה תרבותי, מדעי וחינוכי (1989); הסכם לקידום השקעות הדדי (1991); הסכם ביטול דרישות הוויזה (1991); הסכם למניעת מיסוי כפול (1991) והסכם על שיתוף פעולה משותף בין משרדי החוץ של שתי המדינות (2010).

## נציגויות דיפלומטיות
* פולין מיוצגת באורוגוואי באמצעות שגרירותה בבואנוס איירס, ארגנטינה, ובנוסף מחזיקה קונסוליית כבוד במונטווידאו.
* אורוגוואי מיוצגת בפולין באמצעות שגרירותה בברלין, גרמניה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
333 (אלבום)

***333*** הוא אלבום האולפן החמישי של הזמרת-יוצרת האמריקאית טינאשה. האלבום יצא לאור ב-6 באוגוסט 2021, על ידי חברת התקליטים טינאשה מיוזיק. מתוך האלבום יצאו שני סינגלים.

"333" נכלל במספר רשימות סוף שנה של השירים הטובים ביותר של 2021. מגזין *The Young Folks* דירג את האלבום ברשימתם "50 האלבומים הטובים ביותר של 2021" במקום ה-44. מגזין AllMusic כלל את האלבום ברשימתם "אלבומי ה-R&B הטובים ביותר לשנת 2021". מגזין *[[Slant]]* דירג את האלבום ברשימתם "50 האלבומים הטובים ביותר של 2021" במקום ה-35.

## סינגלים
"Pasadena" בהשתתפות באדי יצא לאור כסינגל המוביל של האלבום ב-4 ביוני 2021. הווידאו קליפ שלו, שבוים על ידי מיכה קרטר, הוקרן בבכורה ב-10 ביוני 2021, בעמוד היוטיוב של טינאשה. הסינגל השני, "Bouncin", יצא לאור ב-9 ביולי 2021, ולאחר מכן יצא וידאו הקליפ שלו ב-14 ביולי 2021, שבוים על ידי לויד פרסאל. ב-23 ביולי, יצא לאור הסינגל השיווקי, "I Can See the Future", יחד עם הכרזת האלבום.

## סיבוב הופעות
על מנת לקדם את האלבום, הכריזה טינאשה על צאת סיבוב ההופעות שלה "", עם ריי עמי כמפוע חימום שלה. תוך פחות משבוע לאחר הכרזת מכירה מוקדמת לכרטיסים, אזלו מספר תאריכים, מה שגרם להוספת תאריכים חדשים. סיבוב ההופעות יהיה זמין גם לקהל ברחבי העולם כאירוע קונצרטים בשידור חי, בשותפות עם מומנט האוס, שתהווה את "חווית הסיור הדיגיטלי האקסקלוסיבי", ומובטח כי הוא "מיוצר במיוחד עבור אוהדים בבית ברחבי העולם".

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי טינאשה
קטגוריה:אלבומים באנגלית
צ'אקי (סדרת טלוויזיה)

**צ'אקי** (באנגלית: **Chucky**) היא סדרת אימה אמריקאית שנוצרה על ידי היוצר והתסריטאי דון מנסיני כהמשך לאירועי הסרט "הכת של צ'אקי", הסרט השביעי בזיכיון "משחק ילדים", תוך התעלמות מוחלטת מהאתחול המחודש שהופק לזיכיון בשנת 2019.

הסדרה עלתה לשידור ברשתות "Syfy" ו-"USA Network" ב-12 באוקטובר 2021. הסדרה חודשה גם לעונה שנייה ושלישית בהמשך.

## צוות השחקנים והדמויות
### דמויות ראשיות
* בראד דוריף – **צ'אקי** , צ'ארלס לי ריי (האדם) 
* זאקרי ארתור – **ג'ייק וובר
* [[טאו בריונס]] – **ג'וניור וובר
* אליביה אלין לינד – **לקסי טיילור
* [[ברגווין ארנרסון]] – **דבון אוונס
* פיונה דוריף – **ניקה פירס
* [[אלכס וינסנט]] – **אנדי ברקלי
* כריסטין אליז מקארתי – **קייל

===דמויות משניות===
* [[ג'ניפר טילי]] – **טיפאני ולנטיין**, אשתו של צ'אקי
* [[דבון סאווה]]
* [[לקסה דויג]] - **ברי וילר**
* [[ברברה אלין וודס]] – ראש העיר **מישל קרוס'''

## הפקה
### פיתוח
ב-29 בינואר 2019 דווח כי סדרת טלוויזיה שתהיה חלק מזיכיון "משחק ילדים" נמצאת בפיתוח עבור רשת "Syfy". על פי הדיווח, נמסר כי את הסדרה יצר דון מנסיני, שהתעתד לשמש גם כמפיק בכיר לצדם של דייוויד קירשנר וניק אנטוסקה. ב-11 בינואר 2020, במהלך המצגת של NBCUniversal במסיבת העיתונאים החורפית של TCA בפסדינה, קליפורניה, הוכרז כי "Syfy" הזמינה רשמית את הסדרה. בנוסף, נמסר כי המפיקה הארלי פייטון תיקח חלק בהפקה.

### ליהוק
ב-17 ביולי 2020 נמסר כי בראד דוריף עתיד לשוב לדובב את דמותו של צ'אקי, הבובה הרצחנית אותה דיבב לאורך סדרת הסרטים. ב-5 במרץ 2021 נמסר כי ג'ניפר טילי תשוב לגלם את דמותה של טיפאני ולנטיין, כלתו של צ'אקי, בתפקיד משני, ושזאקרי ארתור, טאו בריונס, אליביה אלין לינד וברגווין ארנרסון לוהקו לצוות השחקנים הראשי של הסדרה, ואילו דבון סאווה הצטרף לצוות השחקנים המשני בתפקיד שטרם פורסם. מאוחר יותר באותו החודש, נמסר שפיונה דוריף לוהקה לצוות השחקנים הראשי ותשוב לגלם את דמותה של ניקה פירס. באפריל 2021, נמסר שברברה אלין וודס ולקסה דויג לוהקו לצוות השחקנים המשני, בעוד שאלכס וינסנט וכריסטין אליז מקארתי לוהקו לצוות השחקנים הראשי וישובו לגלם את דמויותיהם של אנדי ברקלי וקייל, בהתאמה.

### צילומים
צילומי הסדרה החלו ב-29 במרץ 2021 בטורונטו, אונטריו שבקנדה, והם עתידים להסתיים ב-11 באוגוסט 2021.

## שידור
ב-15 ביולי 2021 נחשף כי הסדרה עתידה לעלות לשידור ב-12 באוקטובר 2021, מה שלבסוף קרה. 

בישראל הסדרה עלתה באופן מוסדר דרך נטפליקס ב-15 באוקטובר 2024, לאחר שתוכננה להעלות במהלך יוני אותה שנה, אך נדחתה לבסוף לאוקטובר אותה שנה בעקבות מלחמת חרבות ברזל.   

## פרסים ומועמדויות

## קישורים חיצוניים
* 

## הערות שוליים

קטגוריה:סדרות אימה אמריקאיות
קטגוריה:סדרות טלוויזיה המבוססות על סרטים
קטגוריה:סדרות דרמת אימה
קטגוריה:סדרות טלוויזיה אמריקאיות שעלו לשידור בשנת 2021
צ'רנוביצר אלגמיינה צייטונג

**צ'רנוביצר אלגמיינה צייטונג** (בגרמנית: **Czernowitzer Allgemeine Zeitung**, מילולית: העיתון הכללי של צ'רנוביץ) היה עיתון, שיצא לאור בצ'רנוביץ בגרמנית.

## היסטוריה
אלגמיינה צייטונג נוסד בראשית 1904 על ידי פיליפ מנצ'ל, אשר פרש מהנהלת העיתון צ'רנוביצר טאגבלאט. העיתון יצא לאור שש פעמים בשבוע. הוא היה כתוב בשפה גבוהה לרוב, תוך שימוש בביטויים מליציים. ב-1937 נסגר העיתון בפקודת "ממשלת גוגה-קוזה", כינוי לממשלה האנטישמית בראשות המפלגה הלאומית-נוצרית, ששלטה בממלכת רומניה באותן השנים. לאחר נפילת הממשלה ב-1938 יצא העיתון לאור במתכונת מחודשת.

## ראו גם
* אוסטיידישה צייטונג
* צ'רנוביצר מורגנבלאט

## קישורים חיצוניים
* המהדורות של "אלגמיינה צייטונג" זמינות לקריאה, באתר "Historische Zeitungen und Zeitschriften" 

## הערות שוליים

קטגוריה:יהדות צ'רנוביץ: עיתונים
Don't Go Yet

"**Don't Go Yet**" (בעברית: "**אל תלך עדיין**") הוא סינגל שהוקלט על ידי הזמרת-יוצרת האמריקאית-קובנית קמילה קביו. השיר יצא לאור ב-23 ביולי 2021, על ידי חברות התקליטים אפיק וסייקו מיוזיק, כסינגל ראשון מתוך האלבום, *[[Familia (אלבום של קמילה קביו)|Familia]]*. זהו הסינגל הראשון של קביו מאז צאת הסינגל שלה "First Man" בשנת 2020.

## רקע והכרזה
ב-14 ביולי 2021, פרסמה קביו בעמוד האינסטגרם שלה תמונה שלה ובו הופיע הכיתוב בספרדית "" שמתורגם מספרדית לעברית כ"מוכן?". ב-16 ביולי, הודיעה קביו באמצעות חשבונות המדיה החברתית שלה כי "Don't Go Yet" יצא לאור ב-23 ביולי. לצד ההכרזה נחשפה גם את העטיפה של השיר. בה ניתן לראות את קביו לובשת עגילים גדולים ותלבושת שחורה יחד עם כפפות שחורות ארוכות. מעריצים רבים מתחו ביקורת על קביו בשל עיתוי הכרזתה הסינגל, והאשימו אותה בניסיון לפגוע בחברתה נורמני שעבר מלהקת פיפת' הרמוני, שהוציאה באותו יום את הסינגל שלה "Wild Side".

קביו סיפרה כי השיר והקליפ היו בהשראתם של מסיבות משפחתיות קובניות-מקסיקניות מילדותה, שם "כולם אוכלים ארוחת ערב, ואז אחרי שאתה שם כדור דיסקו זול עם אורות פתאום הסלון הופך להיות רחבת הריקודים."

## קידום
ב-23 ביולי 2021, קביו ביצעה את "Don't Go Yet" בתוכנית "הלילה בכיכובו של ג'ימי פאלון".

## וידאו קליפ
הווידאו קליפ הנלווה שצולם לשיר בוים על ידי פיליפה פרייס ופילאר זיטה, והועלה לערוץ היוטיוב שלה בשידור חי ב-23 ביולי 2021, בסמוך לצאתו של הסינגל עצמו.

### תקציר
הקליפ נפתח בזמן שהזמרת נוסעת במכונית בזמן שהיא מחליפה תחנות ברדיו. הצילומים הופכים למכונית צעצוע שעוברת בדרך עפר לבית מפואר, שם קביו מצלצלת בפעמון הדלת. בפנים מתקיימת מסיבה תוססת עם חברים ובני משפחה. היא מצטרפת לחגיגות בזמן שהיא שרה ורוקדת לשיר. לאחר מכן מוצגת הזמרת לבושה בשמלה שחורה עם איפור עיניים כחול ואדום, בזמן שהוא רוקד על השולחן. הסצנה הבאה מציגה את קביו אוחזת ברגלו של גבר מכיוון שהיא לא מוכנה שהוא יעזוב. הקליפ מציג את סוג ה"התכנסות המשפחתית חסרת הדאגות", המציגה רבים מבני משפחתו האמיתיים של קביו, כולל אביה, אחותה ובת דודה.

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי קמילה קביו
קטגוריה:סינגלים בהוצאת אפיק רקורדס
קטגוריה:סינגלים בהוצאת סייקו מיוזיק
האוניברסיטה הרפואית של שלזיה

**האוניברסיטה הרפואית של שלזיה** (בפולנית: **Śląski Uniwersytet Medyczny**) היא אוניברסיטה לרפואה בעיר קטוביץ שבפולין.

## פעילות
באוניברסיטה 10,218 סטודנטים, ישנם 1,201 עובדי הוראה, מתוכם 295 פרופסורים, והיא כוללת חמש פקולטות: רפואה, רפואת שיניים, רוקחות, בריאות הציבור, מדעי הבריאות (כולל תארים בסיעוד, פיזיותרפיה, ותזונה). בחטיבת הלימודים באנגלית בפקולטות לרפואה ולרפואת שיניים לומדים 517 ו-57 סטודנטים בהתאמה.

האוניברסיטה הוקמה ב־20 במרץ 1948 בעיר ביטום בחבל שלזיה, ובדצמבר 1957 הוחלט להעבירה למשכנה הקבוע בעיר קטוביץ, בפרובינציית שלזיה.

בשנת 1996 הוכרה האוניברסיטה על ידי מחלקת החינוך של ארצות הברית והוקמה החטיבה ללימודי רפואה בשפה האנגלית. האוניברסיטה קיבלה מאז הכרה מצד כל 50 המועצות הרפואיות של כל המדינות בארצות הברית. בחטיבה האנגלית, רוב הסטודנטים הם מן המדינות ארצות הברית, שוודיה, נורווגיה, בריטניה, ישראל, ערב הסעודית, ניגריה ודרום אפריקה. סניף של התאחדות הסטודנטים לרפואה בארצות הברית (American Medical Students Association) הוקם על ידי תלמידי החטיבה בשנת 2002. לסטודנטים הישראלים של החטיבה יש אפשרות לסיים את השנים הקליניות של לימודיהם במרכז הרפואי ברזילי באשקלון ובבתי חולים אחרים בישראל.

באוניברסיטה יש שני מסלולים ללימודי רפואה: מסלול שש-שנתי במתכונת לימודים אירופאית, ומסלול ארבע-שנתי במתכונת לימודים אמריקאית לבעלי תואר ראשון רלוונטי.

## קישורים חיצוניים

* 

קטגוריה:קטוביץ: מבנים
קטגוריה:פולין: אוניברסיטאות ומכללות
קטגוריה:לימודי רפואה
הכח צ'רנוביץ

**הכח צ'רנוביץ** הייתה קבוצת כדורגל יהודית, אשר פעלה בעיר צ'רנוביץ שבממלכת רומניה (כיום באוקראינה).

## היסטוריה
הקבוצה נוסדה בסביבות 1920. קבוצה בעלת שם זהה פעלה בשנים 1914-1910, עד שזו שינתה את שמה ל"מכבי צ'רנוביץ". ב-1926 העפילה הקבוצה לרבע גמר של אליפות בוקובינה בכדורגל. בין שחקני הקבוצה נמנה גדליהו פוקס. ב-25 בפברואר 1932 התמזגה קבוצת "הכח צ'רנוביץ" עם קבוצת מכבי, והיא המשיכה לשחק כחלק מקבוצה זו עד פירוקה על ידי שלטונות ברית המועצות ב-1940.

## הערות שוליים

קטגוריה:יהדות צ'רנוביץ: קבוצות כדורגל
פוקמושיצ'ה

**פוּקָמוּשיצָ'ה** (ביפנית: **深蒸し茶**, "תה באידוי עמוק") הוא סוג של תה ירוק, המיוצר ביפן.

פוקמושיצ'ה הוא תת-סוג של התה הירוק סנצ'ה, שעיבודו כולל אידוי שמטרתו עצירת תהליך הפרמנטציה.
לייצור פוקמושיצ'ה עלי התה מאודים לפחות במשך דקה, פי 2–3 מהסנצ'ה הרגיל. כתוצאה מהחימום הארוך על ידי הקיטור, העלה הופך לצהוב ורקמתו נפגעת, אך צבע התה שהוכן הופך לכהה יותר והטעם למתוק וחזק יותר. פוקמושיצ'ה נחלט מהר יותר מהסנצ'ה הרגיל, אך ריחו חלש מזה של הסנצ'ה.

סוג תה זה פותח בראשית שנות החמישים בניסיון להפחית את המרירות של תה ירוק המגיע מאזורים מסוימים ביפן. כיום סוג תה זה יכול להיות גם מתוק וגם מר.

## קישורים חיצוניים

## הערות שוליים

קטגוריה:תה ירוק
קטגוריה:תה יפני
סיון ארבל (זמרת)

**סיון ארבל** (נולדה ב-19 במרץ 1990) היא מלחינה ומעבדת, מורה למוזיקה ופיתוח קול ישראלית ומבצעת עולמית בסצנת הג'אז הבינלאומית. 

## ביוגרפיה
ארבל נולדה בירושלים וגדלה ולמדה בכפר אוריה. למדה מחול ופיתוח קול במרכז יד חריף לאמנות בישראל. לאחר מכן למדה ברימון בית הספר למוזיקה, והתמחתה במחלקת ביצועי הג'אז. בין 2013 ל-2014 למדה ארבל במרכז ניופארק למוזיקה בדבלין, אירלנד; היא נבחרה כנציגת בית הספר באיגוד הבינלאומי השנתי ה-24 של בתי הספר לג'אז שהתקיים בדרום אפריקה.

היא הופיעה כזמרת ורקדנית ברחבי העולם, ביניהן ישראל, טורקיה, בולגריה וארצות הברית. בשנת 2016 השתתפה במופע המוזיקלי הישראלי "אם יכולתי לשכתב את העולם" (**Rewrite the World**). ארבל מלמדת גם מוזיקה ופיתוח קול ברחבי העולם, כולל Saint Music College ברומא, וגם ב-Anton Bruckner Private University בלינץ ואף ב-The Musicianship בוושינגטון די. סי..

בשנת 2014 עברה לניו יורק ב-2014 ומאז הוציאה שני אלבומים: "Broken Lines" (2016) ו-"Change of Light" (2019), שנבחר על ידי תחנת הרדיו העולמית Jazz2K כדיסק הווקאלי הטוב ביותר של 2019.

ארבל הופיעה בפסטיבל הג'אז במונטריאול בשנת 2016 כחלק מסדרת מלחיני הג'אז. בשנת 2019 השתתפה ארבל בפסטיבל ימי הג'אז בברטיסלבה, בפסטיבל הג'אז בבוסטון ובפסטיבל הג'אז בפורט גרין פארק.

כמה מההופעות האחרונות שלה התקיימו בפסטיבל הג'אז במינסק, "פסטיבל ימי הג'אז" בברטיסלאבה, מרכז לינקולן בניו יורק, פסטיבל הג'אז של בוסטון, פסטיבל 4020 באוסטריה, ואחרים.

## אלבומים

* 2016: Broken Lines
* 2019: Change of Light


## הופעות בולטות
* בשנת 2013 נבחרה ארבל לייצג את ישראל ושימשה כמבצעת הראשית בחגיגות יום העצמאות של ישראל בוונצואלה.
* הופיעה כזמרת להקה בקדם האירוויזיון.
* הופעה עם נגן הפנדיירו הברזילאי טוליו אראוחו, הפסנתרן גיא מינטוס, איצ'ימוג'ין (להקה יפנית) ועם נגנית החצוצרה רייצ'ל ת'ריין. כמו כן השתתפה במספר מיזמים שעסקו במחול.

## קישורים חיצוניים

* 

* סיון ארבל- חשיפה
* סיון ארבל- ביקור מולדת

## הערות שוליים

קטגוריה:זמרות-יוצרות ישראליות
קטגוריה:בוגרי רימון בית ספר למוסיקה
קטגוריה:זמרים-יוצרים ישראלים
קטגוריה:בוגרות רימון בית ספר למוסיקה
קטגוריה:זמרות ג'אז ישראליות
קטגוריה:כפר אוריה: אישים
קטגוריה:ישראליות שנולדו ב-1990
קטגוריה:ישראלים שנולדו ב-1990
יוסף ברבי ניסן

**יוסף ברבי ניסן** היה פייטן שחי בארץ ישראל, ככל הנראה בעיר נווה שברמת הגולן. השתייך לתקופה הקלאסית בפייטנות. סגנונו הושפע רבות מזה של רבי אלעזר בירבי קליר, ופיוטיו ידועים בקשי לשונם ובסגנונם החידתי.

## תקופתו ומקומו
מיצירותיו הנשענות על החלוקה התלת שנתית לקריאת התורה ניכר שנוסח התפילה שלו היה ארץ-ישראלי, ועל כן מסיקים שהוא חי בארץ ישראל.

בלפחות אחת מיצירותיו ניכרת החתימה "יוסף ברבי ניסן משוה קריתים". שמואל קליין טען, על פי התרגום הירושלמי, "דִבְנוּהָ קַרְתָּא", לאזכור של שוה קריתים בתורה, שיוסף ברבי ניסן היה מהעיר נווה, שבגולן הסורי. היו שדחו זיהוי בכך שהניקוד בתרגום ירושלמי הוא אחר ואינו מתייחס לנווה ואחרים כמו יוסף יהלום שחזקו את הזיהוי. יהלום אף טען שמציאת שריד מפיוט של יוסף ברבי ניסן על פפירוס מצביע על כך שהפייטן היה מהאזור סביב הכנרת, מקום יש חומר גלם בשפע לפפירוסים.

חיים שירמן שיער שיוסף ברבי ניסן חי בתקופה הביזנטית, מכיוון שלא נמצא בפיוטיו התייחסות לערבים. יהלום ציין את התייחסותו לנצרות במילים "גדע קרן שעיר" כראייה נוספת לקדמותו לפני הכיבוש הערבי. בנימין לפלר כתב שהוא חי אל תוך התקופה הערבית, שכן יוסף ברבי ניסן מזכיר באחד מפיוטיו את האויבים בכינוי "לועטי דבשת", שמכוון כנראה לערבים.

## אופי יצירתו
מנחם זולאי כתב עליו "לשונו קשה ונוקשה" וזאת אפילו ביחס לקושי בפיוטיהם של פייטנים אחרים. שולמית אליצור משערת שהדבר נובע משאיפה מודעת לכתוב פיוט חידתי שפענוחו יהיה אתגר לשומעים. בשל כך, פייטן מאוחר יותר נאלץ להגביר את רמת החידתיות משום שהרמה של קודמיו כבר נחשבה "קלה" ולא דרשה מאמץ מהשומעים.

יצירתו מושפעת מיניי ומאלעזר בירבי קליר. כהקליר הוא אינו נמנע משימוש בביטויים מגשימים ביחס לאל, הוא מייצר מילים מחודשות בדרך ההיקש, הוא משתמש במילים לועזיות מהמדרש והתלמוד ובשורשים ארמיים במקום במילים עבריות, ולצורך המבנה הפיוטי אינו נמנע מלשנות בין זכר לנקבה. יוסף ברבי ניסן גם נוהג לשנות משקלים של שמות מקומות והוא מרבה להזכיר מספרים ממדרשי חז"ל. הוא נוהג להשתמש במילים יחידאיות בתנ"ך תוך שימוש במשמעותם על פי תרגום יונתן בן עוזיאל.

ברם, הדברים נכונים בעיקר ביחס לקרובותיו המצויות בידינו: קדושתאות לשביעי של פסח ולסדר "הנני ממטיר", ושבעתא לתפילת טל. בניגוד אליהן, היוצרות שכתב לסדרי התורה מתאפיינות בלשון פשוטה וקלה יותר, והמדרשים מסופרים בהם בפירוש ולא ברמזים.

## לקריאה נוספת
* שמואל קליין, "נוה: פייטן עברי מנוה", **ידיעות החברה העברית לחקירת ארץ-ישראל ועתיקותיה** ד [ג] (תשרי תרצ"ז), עמ' 76–78. 
* מנחם זולאי, "לתולדות הפיוט בארץ ישראל", בתוך: הנ"ל, **ארץ ישראל ופיוטיה: מחקרים בפיוטי הגניזה**, ירושלים: הוצאת מאגנס 1996, עמ' 175–186.
* עזרא פליישר, **היוצרות בהתהוותם והתפתחותם**, ירושלים: הוצאת מאגנס תשמ"ד, עמ' 111–112, 711–729.
* עדן הכהן, "יוסף בירבי ניסן משווה קרייתיים היא נווה: פייטן עברי קדום מן הבשן", **על אתר** ד–ה (ניסן תשנ"ט), עמ' 229–239.

## הערות שוליים

קטגוריה:פייטני ארץ ישראל
קטגוריה:יהודים בארץ ישראל במאה ה-7
יחסי אוסטרליה–אתיופיה

[ממוזער|קבלת פנים למושלת הכללית של אוסטרליה [קוונטין ברייס בעת ביקורה באתיופיה, 2009]]
**יחסי אוסטרליה–אתיופיה** הם יחסי החוץ בין אוסטרליה לאתיופיה.

## סקירה כללית
שתי המדינות כוננו יחסים דיפלומטיים בשנת 1965.

הסחר בין אוסטרליה לאתיופיה הוא קטן, אולם אתיופיה ניחנת במשאבים מינרליים והיא מעוניינת בהשקעות דו-צדדיות ובשיתוף מומחיות.

השרה לפיתוח בינלאומי ולאוקיינוס השקט, הסנטורית קונסצ'ה פיירבנטי-ולס, ביקרה באתיופיה בינואר 2017 כדי לצפות בפסגת האיחוד האפריקאי ולפגוש את עמיתיה באתיופיה. היא גם ביקרה בפרויקטים של סיוע באוסטרליה, כולל בית החולים המלין פיסטולה ורטראק (מרכז שיקום לילדים ברחוב) והכריזה על מיליון דולר לפרויקט העצמה מגדרית המנוהל על ידי נציבות האיחוד האפריקאי.

אתיופיה היא באופן קבוע אחת המקבלות הגדולות ביותר של סיוע בפיתוח רשמי. אתיופיה מתמודדת בימים אלו עם בצורת גדולה הקשורה לתנאי מזג האוויר באל ניניו. אוסטרליה מספקת הכשרה המועברת באמצעות מלגות וסיורי לימוד לאתיופיה, עם דגש על תמציות וחקלאות. בית החולים המלין פיסטולה וקרן פרד הולוס, שניהם הוקמו על ידי האוסטרלים, ניהלו מערכות יחסים ארוכות עם אתיופיה וסיפקו שירותים רפואיים נחוצים.

בשנת 2015 מלאו 50 שנה לכינון היחסים הדו-צדדיים בין אוסטרליה לאתיופיה. אוסטרליה עברה למשרד חדש באדיס אבבה ביולי 2014, לאחר שפתחה שגרירות בשנת 2010. אתיופיה מיוצגת על ידי שגריר בקנברה מאז דצמבר 2013.

## נציגויות דיפלומטיות
* אוסטרליה מחזיקה באתיופיה שגרירות באדיס אבבה.
* אתיופיה מחזיקה באוסטרליה שגרירות בקנברה.

## קישורים חיצוניים

* יחסי אוסטרליה–אתיופיה באתר משרד החוץ האוסטרלי

## הערות שוליים

קטגוריה:ערכים ללא קטגוריות פיזיות - יחסי חוץ
אוסטריה באירוויזיון 1960

**[[אוסטריה באירוויזיון|אוסטריה]] השתתפה  ב[[אירוויזיון 1960]]** עם השיר "Du hast mich so fasziniert", שבוצע על ידי הזמר האוסטרי הורסט וינטר. זוהי השתתפותה הרביעית של אוסטריה בתחרות הזמר של האירוויזיון.

## לפני האירוויזיון
רשות השידור האוסטרית בחרה באופן פנימי את וינטר לייצוג המדינה. כשבוע לאחר חשיפת הנציג, חשפה רשות השידור את השיר האוסטרי לאירוויזיון 1961, "Du hast mich so fasziniert", שנכתב על ידי רוברט גילברט. רשות השידור האוסטרית בחרה את רוברט שטולץ למנצח על השיר.

## באירוויזיון
ב-29 במרץ 1960 בוצע השיר על ידי וינטר באירוויזיון. וינטר שובץ שביעי בסדר ההופעות, לפני מונקו ואחרי נורווגיה. השיר הגיע למקום השביעי עם שש נקודות.

### נקודות שהוענקו לאוסטריה

### נקודות שהוענקו מאוסטריה

## הערות שוליים

קטגוריה:אוסטריה באירוויזיון
קטגוריה:מדינות באירוויזיון 1960
אוסטריה באירוויזיון 1959

**[[אוסטריה באירוויזיון|אוסטריה]] ב[[אירוויזיון 1959]]** השתתפה עם השיר "Der K und K Kalypso aus Wien", שבוצע על ידי הזמר האוסטרי פרי גרף. זוהי השתתפותה השלישית של אוסטריה בתחרות הזמר של האירוויזיון.

## לפני האירוויזיון
רשות השידור האוסטרית בחרה באופן פנימי את גרף לייצוג המדינה. כשבוע לאחר חשיפת הנציג, חשפה רשות השידור את השיר האוסטרי לאירוויזיון 1959, "Der K und K Kalypso aus Wien", שנכתב על ידי גינטר ליאופולד. רשות השידור האוסטרית בחרה את פרנק פורסל למנצח על השיר.

## באירוויזיון
ב-11 במרץ 1959 בוצע השיר על ידי גרף באירוויזיון. גרף שובץ תשיעי בסדר ההופעות, לפני שווייץ ואחרי הממלכה המאוחדת. השיר הגיע למקום התשיעי עם ארבע נקודות.

### נקודות שהוענקו לאוסטריה

### נקודות שהוענקו מאוסטריה

## הערות שוליים

קטגוריה:אוסטריה באירוויזיון
קטגוריה:מדינות באירוויזיון 1959
אנדראה יואיט

**אנדראה יואיט** (באנגלית: **Andrea Hewitt**; נולדה ב-4 באפריל 1982) היא טריאתלטית ניו זילנדית, שהשתתפה ב-3 משחקים אולימפיים וזכתה במספר מדליות באליפויות העולם בטריאתלון.

## ביוגרפיה
אנדראה יואיט נולדה בכרייסטצ'רץ', ניו זילנד. בתחילת הקריירה היא התאמנה בשחייה. בשנת 2005 היא החליטה לעבור לטריאתלון וכבר באותה שנה ניצחה באליפות העולם עד גיל 23. בשנת 2008 היא השתתפה בתחרויות של אולימפיאדת בייג'ינג וסיימה במקום השמיני. בשנת 2009 היא זכתה במקום השלישי באליפות העולם בטריאטלון ובשנת 2011 במדליית כסף (ניצחה הלן ג'נקינס).

בשנת 2012 אנדראה יואיט השתתפה בתחרויות טריאתלון באולימפיאדת לונדון וסיימה במקום השישי.

בשנים 2014 ו-2015 היא עלתה על הפודיום של אליפות העולם (לצד גוון ג'ורגנסן שניצחה פעמיים ברציפות). בשנת 2016 היא השתתפה בתחרויות באולימפיאדת ריו דה ז'ניירו וסיימה במקום השביעי.

בסך הכול בתחרויות של טריאתלון בסבב עולמי אנדרה יואיט זכתה ב-21 מדליות. בשנת 2018 היא התקבלה למסדר ההצטיינות של ניו זילנד.

## קישורים חיצוניים

* 

* אנדראה יואיט באתר איגוד הטריאתלון

קטגוריה:אלופות עולם בטריאתלון
קטגוריה:טריאתלטיות באולימפיאדת בייג'ינג (2008)
קטגוריה:טריאתלטיות באולימפיאדת לונדון (2012)
קטגוריה:טריאתלטיות באולימפיאדת ריו דה ז'ניירו (2016)
קטגוריה:טריאתלטים באולימפיאדת בייג'ינג (2008)
קטגוריה:טריאתלטים באולימפיאדת לונדון (2012)
קטגוריה:טריאתלטים באולימפיאדת ריו דה ז'ניירו (2016)
קטגוריה:ניו זילנדיות שנולדו ב-1982
הפארק הלאומי לוסיני אוסטרוב

**לוסיני אוסטרוב** (ברוסית: **Лосиный Остров**) הוא אזור יער בשטחה של מוסקבה ומחוז מוסקבה. זהו אזור היער הגדול ביותר במוסקבה והגדול מבין היערות שנמצאים בתוך העיר (החלק המוסקבאי של היער). מאז 1983 יש לו מעמד של פארק לאומי, והוא הוקם במקביל לפארק הלאומי סוצ'י.

הפארק הלאומי לוסיני אוסטרוב הוא אזור מוגן במיוחד בעל משמעות פדרלית, קטגוריה II לפי סיווג IUCN.

## גלריה

קובץ:Elk Island Gate.jpg|כניסה
קובץ:Prud los.jpg|אגם על נהר לוס
קובץ:Elk moscow 2021.jpg|אייל קורא בשטח העירוני של הפארק
קובץ:Babaevskiy pond (Goliyanovo, Moscow) 12.jpg|אגם באבאייבסקי
קובץ:Los konny.jpg|מועדון סוסים "לוסינקה"


## קישורים חיצוניים

* 

* לוסיני אוסטרוב בפורטל האזורים המוגנים של רוסיה

## הערות שוליים

קטגוריה:רוסיה: פארקים לאומיים
קטגוריה:מוסקבה: פארקים
כוב

**כוב** הוא עם עתיק, המוזכר בנבואתו של יחזקאל על נפילת מצרים ועמים מסביבם: . עם זה לא מוזכר במקומות נוספים.

בתרגום השבעים, עם זה נקרא "לובים", ולכן סבורים רוב החוקרים שמדינת לוב מקורה בעם כוב. לעומת זאת, ישנם מספר חוקרים הדוחים טענה זו, משום שבאותו הפסוק מופיע גם העם פוט, וחוקרים רבים מסכימים שעם זה הוא כיום העם בלוב. החוקרים הדוחים את הטענה שכוב היא בעצם לוב, אומרים כי במקום "וכוב ובני ארץ הברית" יש לקרוא "וכל בני ארץ הברית", אך דעה זו אינה מקובלת.

## ראו גם
* פוט

## הערות שוליים

קטגוריה:עמים הנזכרים בתנ"ך
קטגוריה:לוב: היסטוריה
יחסי בוסניה והרצגובינה – רומניה

**יחסי בוסניה והרצגובינה–רומניה** הם יחסי החוץ בין רומניה לבוסניה והרצגובינה. שתי המדינות חברות מלאות בתהליך שיתוף הפעולה של דרום מזרח אירופה, ביוזמה השיתופית בדרום מזרח אירופה ובברית היציבות לדרום מזרח אירופה.

## היסטוריה
שמאל|ממוזער| שגרירות רומניה בסרייבו
רומניה הכירה בעצמאות בוסניה והרצגובינה ב-1 במרץ 1996, ושתי המדינות כוננו יחסים דיפלומטיים באותו יום. היחסים תוארו כ"מצוינים" על ידי שרי החוץ בשנת 2006, לקראת פתיחת שגרירות בוסניה בבוקרשט.

שתי המדינות התקשרו בהסכם סחר חופשי באפריל 2003, שרומניה חזרה ממנו בעקבות כניסתה לאיחוד האירופי בשנת 2007. נשיא רומניה טראיאן בססקו ערך ביקור רשמי בבוסניה במרץ 2008. רומניה טענה נגד כל נסיגה מהירה של כוחות מבוסניה, ותומכת בכניסה של בוסניה לאיחוד האירופי.

## שיתוף פעולה צבאי
רומניה תרמה 200 חיילים לגדוד הנדסי שאינו קרבי של IFOR/SFOR בעקבות מלחמת בוסניה באמצע שנות ה-90, ארבעה מסוקים למבצע EUFOR בין השנים 2005–2006, ו-85 שוטרים למשימת האיחוד האירופי בין 2003 ו-2006. המדינות חתמו על תוכנית שיתוף פעולה צבאית בשנת 2006.

## סחר בבני אדם
בפשיטות המשטרה על בתי בושת בוסניים בשנת 2001 נמצא כי רבות מהנשים הובאו מרומניה, והוצע להן לחזור אליה. האו"ם אישר כי קצינים רומניים נחקרו בגלל שיתוף פעולה אפשרי בסחר המין. פשיטות נוספות בשנת 2002 אורגנו על ידי היוזמה השיתופית בדרום מזרח אירופה בבוקרשט, רומניה.

## נציגויות דיפלומטיות
* בוסניה והרצגובינה מחזיקה ברומניה שגרירות בבוקרשט.
* רומניה מחזיקה בבוסניה והרצגובינה שגרירות בסרייבו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
כל בחורה צריכה להתחתן

**כל בחורה צריכה להינשא** (באנגלית: **Every Girl Should Be Married**) הוא סרט קומדיה רומנטית אמריקאי משנת 1948, בבימויו של קליפורד אודטס, עם קרי גרנט ובטסי דרייק  בתפקידים הראשיים.

התסריט מבוסס על סיפור של אלינור הריס על בחורה שמשאת נפשה להתחתן כי "כל בחורה צריכה להתחתן".

קרי גרנט ובטסי דרייק הפכו לזוג במהלך הסרט ובטסי דרייק הפכה כעבור שנה לאשתו השלישית של גרנט.

## תקציר העלילה
אנבל סימס (בטסי דרייק) עובדת כזבנית בחנות כלבו גדולה. היא יושבת בבית קפה עם חברתה ג'ודי (דיאנה לין) ומשתפת אותה ברצונה למצוא גבר מתאים ולהתחתן.

למקום נכנס גבר נאה (קרי גרנט) ואנבל "נדלקת" עליו. מאוחר יותר היא פוגשת אותו בחנות ומסתבר לה ששמו מדיסון בראון, הוא רופא ורווק. היא מגיעה לקליניקה שלו בטענה שהיא סובלת מנדודי שינה אך מסתבר לה שהוא רופא ילדים.

היא לומדת עליו הכל - המסעדה החביבה עליו, האוכל האהוב עליו ועוד. היא מגיעה למסעדת "פייר" כאילו במקרה ועושה רושם שהיא מחכה למישהו. כשמדיסון חוקר אותה היא אומרת שהיא מחכה ל"ארוס" שלה מר רוג'ר סנפורד (פרנשוט טון) שהוא גם בעל חנות הכלבו.

רוג'ר נגיע למסעדה במקרה ומשתף אתה פעולה. הם יוצאים ביחד אבל זה לא עושה רושם על מדיסון. למחרת עוקבת אנבל אחרי רוג'ר ומתנשקת אתו ברחוב. צלם פפרצ'י מצלם זאת וזה מתפרסם בעיתון והיא הופכת לידוענית.

רוג'ר מתאהב בה ולא רוצה לתבוע אותה אך היא רוצה את מדיסון והוא אדיש ומציע לה לחזור לעיירה שלה ולהתחתן עם הארוס שלה ג'ו.

לבסוף מתכנסים כולם בדירתה של אנבל ולמקום מופיע ג'ו (אדי אלברט) עם פרחים כדי להחזיר את אנבל לעיירה ולהתחתן אתה. רוג'ר נכנע ועוזב אבל מדיסון מזהה את ג'ו כשדרן רדיו המפורסם הארי פרוקטור והמזימה של אנבל מתגלה. ג'ו עוזב והם מתחבקים ובאותו זמן מגיע כומר שהוזמן כדי לשוחח על החתונה.

## צוות השחקנים

## קישורים חיצוניים

*קדימון לכל בחורה צריכה להינשא, באתר יוטיוב
*כל בחורה צריכה להינשא, באתר TCM
קטגוריה:סרטי 1948
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי סיפורים קצרים
קטגוריה:סרטי RKO
קטגוריה:סרטי שחור-לבן אמריקאיים
קטגוריה:סרטים רומנטיים
כון

**כּוּן** הייתה אחת מערי הדדעזר בן רחוב, מלך ארם צובה, יחד עם טבחת, שמהן לקח דוד נחושת רבה מאוד. שלמה בנו, לאחר מכן, בנה מנחושת זאת את ים הנחושת. דוד כבש את העיר לאחר שכבש את העיר חילם. העיר מוזכרת בדברי הימים. בשמואל ב פרק ח, העיר קרויה בֵּרֹתַי.

ויליאם פוקסוול אולברייט סובר כי העיר כון מוזכרת בכתבי המארות, בתור העיר כני וכן ברשימת הערים בסוריה של רעמסס השלישי, בתור Cunna או Conna.

במקורות רומיים-ביזנטיים נכתב שהעיר נמצאת בדרך בין חומץ להליופוליס, אך על פי חפירות שנעשו באזור, התגלו רק מכרות ברזל ולא מכרות נחושת, מה שהביא מספר חוקרים למסקנה שנחושת היא שם כללי לכל המתכות. לעומתם, חוקרים אחרים סבורים כי העיר הייתה עיר אוצרות, שאליה הביאו נחושת ממקומות אחרים ולאו דווקא כרו אותה בעיר.

## ברותה
העיר קרויה גם ברותה. בספר יחזקאל נכתב מיקומה הגאוגרפי של ברותה: ליד חמת וסִבְרַיִם, בין גבול דמשק ובין גבול חמת. מיקומה המדויק של העיר כיום אינו ידוע, אך ידוע שהיא בבקעת הלבנון. מקובל לזהות את העיר ברותה עם העיר בריתאן, הממוקמת לרגלי הר חרמון, דרומית לעיר בעלבכ. לעומת זאת, קרל אליגר הציע לזהות את העיר עם אל-ענטר או עם הכפר חוארין או עם מהין.

## הערות שוליים

קטגוריה:דוד
קטגוריה:נחושת במקרא
קטגוריה:יישובי המקרא
איילת שפירא

**איילת שפירא** (נולדה ב-1959) היא סמנכ"לית בכירה בחברת רפאל וראש חטיבת מנור וטכנולוגיות. היא הייתה האישה הראשונה שמונתה לסמנכ"לית וראש חטיבה בתעשיות הביטחוניות הישראליות. כלת פרס ביטחון ישראל בשנת 2017.

## ביוגרפיה
שפירא היא בוגרת תואר ראשון בהנדסת תעשייה וניהול בטכניון, ותואר שני במנהל עסקים.

בשנת 1984 הצטרפה לחברת רפאל, ומילאה בהם שורה של תפקידים. התחילה ממערכות מידע ועברה לאחר מכן לתפקידי מנהל ופיתוח עד שהגיעה לתפקיד סגנית לתפעול של ראש חטיבה וראש מנהל טכנולוגיות ברפאל.

בין השנים 2006–2009 כיהנה שפירא שנים כסמנכ"לית טכנולוגיות מידע (IT) ומנהלת מערכות מידע ראשית בחברת נטפים.

בשנת 2009 חזרה לרפאל, לתפקיד ניהול פרויקט.

ב-2013 מונתה לסמנכ"לית וראשת חטיבת מנור וטכנולוגיות. בזמן מינוייה הייתה האישה הראשונה שמונתה לסמנכ"לית וראש חטיבה בתעשייה ביטחונית ישראלית. חטיבת מנור וטכנולוגיות מפתחת מנועי טילים, מערכות הנעה בחלל, ראשי נפץ ופירוטכניקה, התקני פריצה בשלט רחוק ואמצעי הטעייה ימיים חד-פעמיים. כמו כן החטיבה מפתחת מערכות הנעה שנעשה בהן שימוש בלווייני "אופק" ו"ארוס" ובטיל האנטי-בליסטי "חץ", ומגוון של פריטי ציוד לפריצת דלתות וקירות.

בשנת 2017 זכתה בפרס ביטחון ישראל, עבור פרויקט חץ 3. הפרס ניתן באותה שנה לנציגי תעשיות ביטחוניות - התעשייה האווירית כקבלן ראשי, תעש מערכות ורפאל - עם מנהלת "חומה" במשרד הביטחון וחיל האוויר.

לשפירא שלושה ילדים.

## קישורים חיצוניים
* 

## הערות שוליים

קטגוריה:סגל רפאל
קטגוריה:מהנדסות ישראליות
קטגוריה:אנשי תוכנית החלל הישראלית
קטגוריה:מהנדסים ישראלים
קטגוריה:מנהלות ישראליות
קטגוריה:מנהלים ישראלים
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל: הנדסת תעשייה וניהול
קטגוריה:זוכי פרס ביטחון ישראל: עובדי רפאל
קטגוריה:ישראליות שנולדו ב-1959
קטגוריה:ישראלים שנולדו ב-1959
יחסי קרואטיה–רומניה

ממוזער|שגרירות רומניה בזאגרב
**יחסי קרואטיה–רומניה** הם יחסי החוץ בין קרואטיה לרומניה. שתי המדינות חברות באיחוד האירופי ובנאט"ו. שתי המדינות כוננו יחסים ב-29 באוגוסט 1992.

## היסטוריה
במהלך מלחמת העולם השנייה, קרואטיה ורומניה, כמו גם סלובקיה, יצרו ברית נגד התפשטות הונגריה. בנוסף, במהלך המלחמה פעלו כוחות סלובקיים וכוחות אוויר וים קרואטיים בידידות מאדמת רומניה. הסכם דומה, ההסכמה הקטנה בין שתי מלחמות העולם, נחתם בעבר בין רומניה, יוגוסלביה (שכללה את רוב קרואטיה של ימינו) וצ'כוסלובקיה.

בשנת 2019, במהלך פגישה בין שרת החוץ הקרואטית מריה פיצ'ינוביץ' בוריץ' לבין מקבילה הרומני תאודור מלקאנו, הם אמרו כי "היחסים בין קרואטיה לרומניה משתפרים". שניהם דיווחו כי הם מרוצים מהטיפול במיעוטים שלהם. הם אמרו כי קרואטיה ורומניה "חולקות יעדים דומים", כמו כניסה לאזור שנגן וגוש האירו. קרואטיה ורומניה חתמו על 47 אמנות והסכמים, מתוכם 38 בתוקף.

## מיעוט אתני
ברומניה, באזור באנאט, קיימת אוכלוסייה של קרואטים. הם מהווים את אחד המיעוטים הקטנים ביותר במדינה, 6,807 איש על פי מפקד האוכלוסין בשנת 2002. למעלה מ-5,500 קרשובאנים חיים בקומונות קרשובה ולופאק שבמחוז קרש-סוורין, שם הם מייצגים כ-90% מהאוכלוסייה. קומונות אלו מורכבות משבעה כפרים, Carașova עצמה, Nermed, Clocotici, Iabalcea, Rafnic, Lupac עצמה ו-Vodnic . כאן, השפה הקרואטית אינה משמשת רק בקרב המשפחה, אלא בסביבה היומיומית, ומשמשת במוסדות ציבוריים לצד רומנית. למעשה, רומנית מלמדת ילדים בכניסה לגן ילדים, לא קודם לכן. שאר הקרואטים מחוץ לכפרים הללו מתגוררים בעיקר בכפרים Cenei, Checea ו-Recaş, גם הם באזור הבאנאט. ידוע שהקרואטים הרומנים היגרו לבאנאט לפני מאות שנים, אך לא ידוע מתי בדיוק עשתה הקהילה הגדולה שבהם (זו של קרשובה ולופאק).

האיסטרו-רומנים של קרואטיה מתגוררים בשמונה כפרים באיסטריה, בהם הם אינם מהווים את הרוב. בכפרים אלה חיים כ-120 איסטרו רומנים. 450 נוספים גרים בערים ובעיירות בקרואטיה וכ-500 בחו"ל, שניהם תוצאה של הגירה. השפה האיסטרו-רומנית אינה משמשת בתקשורת, בדת ובתחומים אחרים, מה שגורם למיעוט דוברי השפה. שינוי השפה מתקדם, יותר בכפרים מסוימים מאשר בכפרים אחרים. רומניה לוקחת רשמית אחריות על קבוצה אתנית זו וטוענת כי הם "רומנים בחו"ל" וכי הם חלק מהקהל התרבותי והלשוני הרומני. ב-8 בנובמבר 2016 שופץ ונפתח מחדש בית הספר של הכפר שושניצה. פרויקט זה עלה 451,600 קונות (סביב 61,100 אירו). רומניה ייסדה חלק ממנה, והעניקה 100,000 קונות (כ-13,550 אירו). ביום זה השתתפו בהשבעה השגריר הרומני בקרואטיה קונסטנטין מיכאיל גריגוריה וקודמו, קוסמין דינסקו, וכן הרשויות האזוריות של מחוז איסטריה. האיסטרו-רומנים כנראה היגרו מטרנסילבניה לאיסטריה ודלמטיה. הקהילות שלהם נמצאות בסכנה מתמיד, והן עלולות להיעלם בעשורים הבאים.

## נציגויות דיפלומטיות
* רומניה מחזיקה בקרואטיה שגרירות בזאגרב ושתי קונסוליות ברייקה ובספליט.
* קרואטיה מחזיקה ברומניה שגרירות בבוקרשט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
שארקרסטור

**שארקרסטור** (בהונגרית: **Sárkeresztúr**) הוא כפר במחוז פייר, בנפת שארבוגארד.

## מיקום
גבול הכפר הוא החלק של מזפלד במחוז פייר, לאורך נחל השארביז. מבחינת הטופוגרפיה, האזור מתנשא מעט ממזרח לעמק הנחל. העלייה דמוית המדרון נמשכת עד לגבול שארושד. כאן שוכנת הגבעה המפרידה בין גבול הכפר לבין שארושד. גובהה של גבעה זו נע בין 130–140 מטר. הנקודה הנמוכה ביותר של הגבול היא 95 מטר. החלק הסמוך לתעלת נאדור הוא ביצתי למדי, כך שהאדמות כאן עקרות בשנים גשומות. האזורים הפנימיים בכפר גם הם נמוכים יחסית, עם גבהים של 97–102 מטרים בלבד מעל פני הים.

### נגישות
* בכביש מסקשפהרוואר, שארבוגארד וסקסארד ניתן להגיע ליישוב על הכביש הראשי 63 ומכיוון אדוני פוסטהסבולץ' ומקאלוז בכביש 6209.
* ניתן להגיע אליו ברכבת בקו הרכבת MÁV סקשפהרוואר-שארבוגארד. לכפר תחנת רכבת משלו (תחנת שארקרסטור)

## היסטוריה
אחד הכבישים הרומים הראשיים ההובילו מגורסיום (Gorsium) כיום הכפר טאץ ליישוב סופיאנה (Sopianae) כיום העיר הגדולה פץ' עבר דרך הכפר. קטע ממנו נראה במבט מהאוויר בגבול הכפר. באזור הכפר, בסביבת גבעת בית הקברות וברחוב אורג, נמצאו כלים אופייניים לאוכלוסיית הילידים הקלטית המקומית, ובגבעת בית העלמין נמצאו גם קברים. בשארקרסטור התמזגו הדרך הצבאית של פהרוואר ומה שכונה ה"דרך הגדולה". בתקופת שלטונו של לסלו הרביעי, מלך הונגריה, סייסי המלך של שארושד התדיינו עם סייסי ואשארד בענייני קרקעות. לבסוף אזרחי סקשפהרוואר השיגו קרקעות אלה לעצמם. שמו של הכפר מופיע בגרסאות הבאות: בשנת 1405 Kerezthwr, ואחר כך לאורך המאה ה-15 ובתחילת המאה ה-16 יש כמה גרסאות: Kereztur, Kerezthur, Keresthur, Kerezthwr.השם מופיע לראשונה במקורות בשנת 1351 בין הבעלים מימי הביניים היו גם אלה ששמם היה קרסטורי.

## אתרים בעלי חשיבות
* אופייני לכפר שילוב גדרות המורכבות מאריות מאבן מלאכותית ומעמודי אבן מלאכותית עם ברזל יצוק.
* **אגם הדרקון** ,

## ילידי המקום
* **[[דיולה פישר]]** (1861 – 1944) היה הרב הראשי של העיר גיור, לימים רב בפראג ובבודפשט, פרופסור באוניברסיטה.

## קישורים חיצוניים

* 
* שארקרסטור בחיפוש חדשות
* מולדתי היא שארקרסטור

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
יחסי אינדונזיה–בהוטן

**יחסי אינדונזיה–בהוטן** הם יחסי החוץ בין אינדונזיה ובהוטן.

## סקירה כללית
שתי המדינות כוננו יחסים דיפלומטיים ב-15 בדצמבר 2011. ההסכם על כינון היחסים נחתם בין שני שגרירי המדינות לאו"ם בניו יורק. לאחר טקס החתימה, שני השגרירים החליפו דעות בנושאי שיתוף פעולה הדדי והביעו את רצונם של ממשלותיהם לשתף פעולה הדוק בתחומים בעלי תועלת הדדית. האזורים האפשריים שנדונו היו תיירות, סחר והחלפת ביקורים רשמיים. שני השגרירים הביעו גם את רצונם להעמיק עוד יותר את רמת שיתוף הפעולה הנוכחית בין שתי המדינות באו"ם ובפורומים רב-צדדיים אחרים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בית הכנסת בית תפילה בנימין

**בית הכנסת "בית תפילה בנימין"** הוא בית כנסת בצ'רנוביץ.

## היסטוריה
בית הכנסת נבנה ב-1923. ב-1938, שעה שצ'רנוביץ הייתה נתונה לשלטון ממלכת רומניה, הונח בכניסה לבית הכנסת לוח זיכרון בגרמנית שנכתב באלפבית עברי. בין 1959 ל-2012 היה זה בית הכנסת הפעיל היחיד בצ'רנוביץ, עד לפתיחתו המחודשת של בית הכנסת קורן בעיר.

## ראו גם
* בית הכנסת הכוראלי של צ'רנוביץ
* בית הכנסת הגדול של צ'רנוביץ

## קישורים חיצוניים

## הערות שוליים

קטגוריה:צ'רנוביץ: בתי כנסת
אוניברסיטת קיסקייה

**אוניברסיטת קיסקייה** (בצרפתית: **Université Quisqueya**) היא אוניברסיטה פרטית, הממוקמת בבירת האיטי, פורט-או-פרנס. היא נוסדה בשנת 1988. הרקטור כיום הוא ג'קי לומארק.

מייסד האוניברסיטה הוא ז'אק אדוארד אלכסיס, שהיה גם הרקטור הראשון של האוניברסיטה, בין השנים 1990–1995, ולימים היה ראש ממשלת האיטי. האוניברסיטה נחשבת לאוניברסיטה הפרטית הטובה והמובילה ביותר בהאיטי.

## אטימולוגיה
קיסקייה, שפירושו "דבר נהדר" או "ארץ גדולה", הוא אחד משמותיו הקודמים של האי היספניולה, הכולל את האיטי ואת הרפובליקה הדומיניקנית.

## היסטוריה
האוניברסיטה הוקמה בשנת 1988, על ידי ז'אק אדוארד אלכסיס, לימים ראש ממשלת האיטי. אלכסיס היה גם הרקטור הראשון של האוניברסיטה, בין 1990 ל-1995.

מאז 1993, האוניברסיטה מנוהלת על ידי קרן Educat-uniQ. המוסד הצליח להתגבר על כל האסונות הפוליטיים והטבעיים איתם התמודד, וזכה למוניטין של האוניברסיטה הפרטית המובילה בהאיטי.

למרות ההשפעות של רעידת האדמה בשנת 2010, כאשר מספר הסטודנטים צנח ל-721, עד שנת 2015 גדלו ההרשמות למספר שיא של 3,500 סטודנטים.

בשנת 2011, נוסד המרכז ליזמות וחדשנות באוניברסיטה. המרכז נתמך בתחילה על ידי קרן קלינטון בוש האיטי.

## סקירה
האוניברסיטה אינה בעלת שייכות פוליטית או דתית. המוטו של האוניברסיטה הוא "Hominis beneficio cognoscere et agere", ובתרגום לעברית: "ידע ופעולה לשירות האנושות".

באוניברסיטה ישנם שישה תחומי לימוד עיקריים: חקלאות וסביבה, ניהול וכלכלה, הנדסה ואדריכלות, משפטים ומדעי המדינה וחינוך ומדעי הבריאות. האוניברסיטה מציעה תארים ראשונים ותארים שניים. האוניברסיטה מקדמת במיוחד יזמות ופיתוח כלכלי.

ישנם כ-360 עובדי הוראה באוניברסיטה ומעל 3500 סטודנטים.

## בוגרים מפורסמים
* ז'ובנל מואיז, נשיא האיטי שנרצח ב-7 ביולי 2021..
* מרטין מואיז, רעייתו של ז'ובנל מואיז.
* אריאל אנרי, ראש ממשלת האיטי ונשיאה בפועל.

## ראו גם
* האוניברסיטה האמריקאית של הקריביים

## קישורים חיצוניים
* 

## הערות שוליים

*
בית הכנסת קורן

**בית הכנסת קוֹרְן** הוא אחד משני בתי הכנסת הפעילים בצ'רנוביץ, נוסף על בית הכנסת בית תפילה בנימין.

## היסטוריה
בית הכנסת נבנה ב-1900 לערך. לאחר מלחמת העולם השנייה נסגר בית הכנסת ומבנהו הוסב לבניין משרדים. הבניין שופץ ביוזמת בית חב"ד המקומי בין 2004 ל-2011, וחנך את שעריו מחדש ב-2012.

## ראו גם
* בית הכנסת הכוראלי של צ'רנוביץ
* בית הכנסת הגדול של צ'רנוביץ

## הערות שוליים

קורן
איימי מיינזר

**איימי מיינזר** (באנגלית: **Amy Mainzer**; נולדה ב-2 בינואר 1974) היא אסטרונומית אמריקאית, המתמחה במכשור אסטרופיזי ובאסטרונומיה בתחום האינפרא אדום. היא סגנית מדען הפרויקט של סייר הסקר האינפרא-אדום הרחב והחוקרת הראשית של פרויקט NEOWISE לחקר כוכבי לכת מינוריים  ואת המשימה המוצעת של מצלמת טלסקופ חלל של אובייקטים קרובי ארץ.

## ביוגרפיה
מיינזר היא בוגרת תואר ראשון בפיזיקה מאוניברסיטת סטנפורד בהצטיינות (1996), תואר שני באסטרונומיה מהמכון הטכנולוגי של קליפורניה (2000), ותואר דוקטור באסטרונומיה מאוניברסיטת קליפורניה, לוס אנג'לס (2003).

תחומי המחקר שלה כוללים אסטרואידים, ננסים חומים, אטמוספירות של פלנטות, דיסקיות שברים, היווצרות כוכבים ותכנון ובנייה של מכשור חדש מבוסס קרקע וחלל.

היא מופיעה במספר פרקים בסדרה *[[היקום (סדרת טלוויזיה)|"היקום"]]* בערוץ ההיסטוריה . היא מופיעה גם בסרט התיעודי "Stellar Cartography: On Earth" שנכלל במהדורת הווידאו הביתית של "מסע בין כוכבים: דורות" (מרץ 2010). מיינזר מופיעה גם בסרט התיעודי משנת 2016 על חייו של לנרד נימוי וההשפעה של ספוק על התרבות הפופולרית בשם "למען אהבת ספוק", שביים בנו של לנרד נימוי, אדם נימוי. החל מחורף 2016 היא משמשת כיועצת המדעית והמארחת את המעברים בשידור חי בסדרת הטלוויזיה !Ready Jet Go בערוץ PBS Kids. 

## פרסים ותוארי כבוד
* מלגת מחקר לתארים מתקדמים של הקרן הלאומית למדע (1996–1999)
* מלגת תוכנית מחקר לסטודנטים של נאס"א (2001–2003)
* פרס לב אלן למצוינות (2010)
* המדליה להישגים יוצאי דופן של נאס"א (2011)
* המדליה להישגים מדעיים יוצאי דופן של נאס"א (2012)
* פרסי הישגים קבוצתיים רבים עבור טלסקופי החלל: שפיצר, WISE, NEOWISE

### אסטרואיד על שמה
האסטרואיד 234750 Amymainzer, שהתגלה על ידי אסטרונומים של תוכנית ה-NEAT במצפה הכוכבים פאלומר בשנת 2002, נקרא על שמה. naming citation הרשמי לשמות התפרסם על ידי מרכז כוכבי לכת מינוריים (Minor Planet Center) ב -26 ביולי 2010 ().

## קישורים חיצוניים

* Amy Mainzer at IMDb
* Amy Mainzer at the Lunar and Planetary Laboratory
* 

## הערות שוליים

קטגוריה:בוגרי אוניברסיטת סטנפורד
קטגוריה:אסטרונומיות אמריקאיות
קטגוריה:מדענים שעל שמם כוכב לכת מינורי
קטגוריה:אסטרונומים אמריקאים
קטגוריה:בוגרות אוניברסיטת אוקספורד
קטגוריה:נשים זוכות פרסים: מדע וטכנולוגיה
קטגוריה:אמריקאים שנולדו ב-1974
קטגוריה:אמריקאיות שנולדו ב-1974
הר הובס (אנטארקטיקה)

**הר הובס** (באנגלית: **Mount Hobbs**) הוא הר בגבעות ויליאמס, ברכס נפטון, בהרי פנסקולה, בארץ המלכה אליזבת שבאנטארקטיקה.

ההר, שגובהו 1,135 מטרים מעל פני הים;
הר הובס הוא ההר ה-2,035 בגובהו באנטארקטיקה, הוא הפסגה הגבוהה ביותר בגבעות ויליאמס.

## היסטוריה
### גילוי ומיפוי ההר

ההר מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1956–1966.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של ג'יימס ו. הובס (James W. Hobbs), לוטננט זוטר בצי ארצות הברית, ששירת בתחנת אלזוורת' בחורף האנטארקטי של 1958.

## לקריאה נוספת

• Claus-Dieter Hillenbrand, Michael J. Bentley, Travis D. Stolldorf, Andrew S. Hein, Gerhard Kuhn, Alastair G.C. Graham, Christopher J. Fogwill, Yngve Kristoffersen, James. A. Smith, John B. Anderson, Robert D. Larter, Martin Melles, Dominic A. Hodgson, Robert Mulvaney, David E. Sugden, **[https://www.sciencedirect.com/science/article/pii/S0277379113002850 Reconstruction of changes in the Weddell Sea sector of the Antarctic Ice Sheet since the Last Glacial Maximum]**, Quaternary Science Reviews, Volume 100, 2014, Pages 111-136, ISSN 0277-3791, https://doi.org/10.1016/j.quascirev.2013.07.020.

## קישורים חיצוניים
* הר הובס באתר הסקר הגאולוגי של ארצות הברית
* הר הובס באתר הגאזט האנטארקטי של ממשלת אוסטרליה
* הר הובס באתר הגאזט האנטארקטי המשווה SCAR של ממשלת אוסטרליה
* הר הובס באתר peakery (מרחקים לאתרים סמוכים)

## הערות שוליים

הובס
הובס
ברט פיליפס

**ברט גיר פיליפס** (באנגלית: **Bert Geer Phillips**; 15 ביולי 1868 - 16 ביוני 1956) היה אמן אמריקאי וחבר מייסד באגודת האמנים טאוס. הוא התיישב בטאוס, ניו מקסיקו (1898) והיה מייסד המושבה לאמנות טאוס. הוא ידוע בציוריו של הילידים האמריקנים, בניו מקסיקו ודרום מערב ארצות הברית.

## ראשית חייו
פיליפס נולד בהדסון, ניו יורק בשנת 1868. במהלך ילדותו הוא הושפע מסיפורי העלילות על הספר האמריקאי על הרפתקאות בהן מעורבים אינדיאנים אמריקאים, כמו בסיפורי ג'יימס פנימור קופר. בזכרונותיו מילדות הוא ציין כי תמיד אפשר היה למצוא אותו עם מכחול ביד. הוא היה אחד הראשונים שנרשמו כשג'ורג' מקינסטרי פתח סטודיו לאמנות בהדסון.

פיליפס עזב את הבית בגיל שש עשרה, עבר לעיר ניו יורק, שם למד בליגת הסטודנטים לאמנות בניו יורק ובאקדמיה הלאומית לעיצוב. בשנת 1894 נסע לאירופה, שהה זמן קצר בלונדון לפני שעבר לפריז, שם למד באקדמיה ז'וליאן. בהיותו באקדמיה התיידד עם ארנסט בלומנשיין וג'וזף הנרי שארפ.

## קריירה אמנותית
פיליפס חזר לניו יורק בשנת 1896, שם יחד עם ארנסט בלומנשיין שכרו אולפן. באביב 1898 ליווה פיליפס את בלומנשיין במסע למערב האמריקאי. התחנה הראשונה שלהם הייתה דנוור, קולורדו, שם קנו ציוד לקמפינג, עגלה, סוסים ואקדח. כך שהם היו מצוידים ויצאו בכוונה להגיע למקסיקו.

בצפון ניו מקסיקו אחד מגלגלי העגלה שלהם נשבר בגלל תנאי השטח. בלומנשיין רכב על סוס לטאוס הסמוכה, כדי לתקן את הגלגל, בעוד פיליפס המתין עם העגלה. לאחר שבלומנשיין חזר עם הגלגל המתוקן כעבור שלושה ימים, הם המשיכו לטאוס, שם מכרו את סוסם והעגלה, הקימו אולפן והחלו לצייר.

פיליפס החליט להישאר בטאוס כשבלומנשיין שב לניו יורק כעבור כמה חודשים. הוא וחבר עוררו התכתשות במהלך טקס בטאוס כאשר הם סירבו להסיר את כובעיהם. במהלך ההתכתשות נהרג השריף. התקרית הגבירה את המתיחות בין תושבי העיר ההיספאניים והאנגלים. פיליפס כתב במכתב לבלומנשיין, "התחלתי להרגיש כאילו אלו 'חיי הספר' האמיתיים, ורק הלוואי שקיט קרסון הזקן (גיבור ספרותי) היה כאן איתנו."

פיליפס התחתן עם רוז מרטין, אחותו של הרופא המקומי תומאס "דוק" מרטין, בשנת 1899. הוא הגה את הרעיון להקים מושבת אמנות בטאוס, עליה דן בהתכתבות עם בלומנשיין. בשנת 1915 החלום שלו הפך למציאות עם הקמת אגודת האמנים של טאוס, בה פיליפס היה חבר מייסד יחד עם חבריו ארנסט בלומנשיין, ג'וזף הנרי שארפ ושלושה אמנים נוספים. האגודה הוקמה בחדר האוכל של גיסי פיליפס, דוק והלן מרטין, שהייתה בעצמה אמנית בטיק.

מלבד היותו יזם בהקמת האגודה, פיליפס בילה יותר שנים בטאוס מכל חבר אחר.

## קישורים חיצוניים
* 

## הערות שוליים

קטגוריה:אמריקאים ילידי מדינת ניו יורק
קטגוריה:ציירים אמריקאים
קטגוריה:אמריקאים שנולדו ב-1868
קטגוריה:אמריקאים שנולדו ב-1956
בית הכנסת הגדול של צ'רנוביץ

**בית הכנסת הגדול של צ'רנוביץ** היה בית הכנסת הראשי של היהודים האורתודוקסים בצ'רנוביץ.

## היסטוריה
בנייתו של בית הכנסת הגדול התחילה בשנות ה-20 של המאה ה-19 והסתיימה ב-1853. לאחר בנייתו של בית הכנסת הכוראלי בעיר, עברה האוכלוסייה הליברלית יותר להתפלל שם, ובית הכנסת הגדול הפך בית כנסת אורתודוקסי-שמרני בעיקרו. לאחר מלחמת העולם השנייה הוסב מבנה בית הכנסת למפעל לייצור רהיטים.

## אדריכלות

מבנה בית הכנסת נבנה בסגנון נאו-קלאסי.

## ראו גם
* בית הכנסת בית תפילה בנימין
* בית הכנסת קורן

## קישורים חיצוניים

## הערות שוליים

קטגוריה:צ'רנוביץ: בתי כנסת
בהבנגר

**בהבנגר** (בגוג'ראטית: **ભાવનગર**) היא עיר מרכזית במחוז בהבנגר  באזור סאורשטרה  בחצי האי קתיאוואר במדינת גוג'ראט שבהודו. עד לאיחודה לתוך הודו, הייתה העיר בירת מדינת בהבנגר  וכיום היא המרכז המנהלי של מחוז בהבנגר.

העיר קרויה על שם באוסינג'י (Bhavsinhji) (1703–1764), מושל סאורשטרה, שייסד את העיר ב-1723.

בהבנגר שוכנת 19 קילומטרים בלבד מבירת המדינה, גנדינגאר, ממערב למפרץ ח'אמבאת . בשל מימיו הנמוכים, כתוצאה מסחף, של הנמל בבהבנגר, הוא מתאים רק לספינות קטנות יחסית והדבר קבע את עיסוקה המסחרי של העיר לתעשיות קלות בעיקר.

נכון ל-2011 עמדה אוכלוסיית העיר על 643,365 איש והיא אחת מהערים המאוכלסות במדינת גוג'ראט.

## קישורים חיצוניים

* 
* 

קטגוריה:גוג'ראט: ערים
קטגוריה:יישובים שהוקמו ב-1723
בית הקברות היהודי בצ'רנוביץ

**בית הקברות היהודי בצ'רנוביץ** הוא בית קברות, שנוסד בצ'רנוביץ ב-1866.

## היסטוריה
בית הקברות נחנך ב-1866, לאחר שזה החליף בית עלמין יהודי ישן יותר, שנחנך ב-1770. עד שנת 2008 היה בית הקברות מוזנח והצומח בו גדל פרא. בשנת 2008 החלו פעולות שיקום לא רשמיות בבית הקברות על ידי שתי קבוצות מאוקראינה ומגרמניה, בנוסף התארגנה קבוצה מבין הצאצאים של הקבורים בבית הקברות במטרה לשקם אותו. בין הקבורים בבית הקברות ראש העיר לשעבר אדוארד רייס, הסופר אליעזר שטיינברג וחבר הפרלמנט האוסטרי בנו שטראוכר.

## קישורים חיצוניים

## הערות שוליים

קטגוריה:יהדות צ'רנוביץ
קטגוריה:אירופה: בתי קברות יהודיים
צ'רנוביץ
קטגוריה:צ'רנוביץ: מבני דת
הפורום הגלובלי למאבק באנטישמיות

ממוזער|סמליל הפורום השישי
**הפורום הגלובלי למאבק באנטישמיות** הוא יוזמה של אביבה רז שכטר, דיפלומטית במשרד החוץ, מנהלת המחלקה למאבק באנטישמיות וזיכרון השואה (2005-2011). היוזמה הושקה בגיבוי שרת החוץ דאז, ציפי לבני, והפורום התכנס לראשונה בפברואר 2007. הכנס הפך מאז פורום בינלאומי של משרד החוץ להערכת מצב האנטישמיות בעולם וגיבוש דרכי פעולה ציבוריות וממשלתיות. 
הכנס הראשון התקיים בפברואר 2007, ומאז מתקיים פעם במספר שנים. הפורום השביעי התקיים ב-13–14 ביולי 2021, בשיתוף עם משרד התפוצות והשתתפו בו 180 אורחים ועוד מאות באמצעות הזום. בכנס הוצגה תמונת המצב של האנטישמיות ברשתות החברתיות והעלייה בתקופת מבצע שומר החומות.

## הצהרות בולטות בפורום
* בפורום החמישי בשנת 2015, נחתם מסמך לנקיטת צעדים למניעת אנטישמיות באינטרנט.
* בפורום השישי בשנת 2018, חתמה שרת המשפטים, איילת שקד ושרי המשפטים של איטליה, מלטה ויוון על הצהרה משותפת בנושא ההתמודדות עם הסתה לטרור באינטרנט.
* בפורום השביעי בשנת 2021, נשא שר החוץ, יאיר לפיד נאום שנוי במחלוקת, בו אמר "האנטישמים לא היו רק בגטו בודפשט. האנטישמים היו סוחרי עבדים שזרקו מספינות עבדים למי האוקיינוס, עבדים כבולים בשרשראות. האנטישמים הם בני שבט ההוטו ברואנדה שטבחו בבני שבט הטוטסי. האנטישמים הם קנאים מוסלמים שהרגו בעשור האחרון יותר מ־20 מיליון מוסלמים אחרים". על הנאום נמתחה ביקורת קשה, בעיקר מצידה הימני של הפוליטיקה.

## משתתפים
### המשתתפים הבולטים בשנת 2013

### המשתתפים הבולטים בשנת 2015

### המשתתפים הבולטים בשנת 2018

## הערות שוליים

קטגוריה:ישראל: כנסים
קטגוריה:מאבק באנטישמיות
ג'ונתן ברגה

**ג'ונתן ברגה** (באנגלית: **Jonathan P. Braga**) (נולד ב-19 ביוני 1969) הוא קצין בדרגת לוטננט גנרל בצבא ארצות הברית המכהן כמפקד פיקוד המבצעים המיוחדים המשולבים.

## ביוגרפיה
ברגה סיים לימודיו באקדמיה הצבאית של ארצות הברית ושירת כמפקד מחלקה רובאית בדיוויזיה השנייה בדרום קוריאה ולאחר מכן ברגימנט הפרשים המשוריין ה-11. לאחר שעבר הכשרה של הכוחות המיוחדים שירת בקבוצת הכוחות המיוחדים השביעית. ב-2001 הצטרף לכוח דלתא ושירת כקצין מבצעים ומפקד מחלקה בזמן מלחמת עיראק, במלחמת אפגניסטן ובפעילות לשחרורה של אינגריד בטנקור בקולומביה. מילא תפקיד בפיקוד המבצעים המיוחדים המשולבים ולאחר מכן כמפקד פלוגה וסגן מפקד כוח דלתא עד 2012. הוא שימש עמית בבית הספר של הצי ללימודים מתקדמים.

ב-2013 מונה למפקד בסיס במרכז הלאומי לאימונים בפורט אירווין, ב-2015 מונה לראש מטה פיקוד המבצעים המיוחדים המשולבים וב-2017 מונה לקצין אג"ם של כוח משימה משותף משולב - מבצע נחישות טבועה בעיראק. ביולי 2018 מונה למפקד הכוחות המיוחדים בפיקוד האינדו-פסיפי ובאוגוסט 2020 מונה לסגן מפקד כוחות הצבא בזירת הפיקוד.

באוגוסט 2021 מונה למפקד פיקוד המבצעים המיוחדים של צבא ארצות הברית במקום פרנסיס בודט. בספטמבר 2025 מונה למפקד פיקוד המבצעים המיוחדים המשולבים.

ברגה בעל תואר שני ממכללת המלחמה של הצי. הוא נשוי למלני ואב לחמישה.

## קישורים חיצוניים

* ביוגרפיה

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:בוגרי האקדמיה הצבאית של ארצות הברית
קטגוריה:חיילי כוח דלתא
קטגוריה:מפקדי פיקוד המבצעים המיוחדים של צבא ארצות הברית
קטגוריה:מפקדי פיקוד המבצעים המיוחדים המשולבים
קטגוריה:אמריקאים שנולדו ב-1969
קטגוריה:בוגרי מכללת המלחמה של הצי
כריסטופר דונהיו

**כריסטופר (כריס) טוד דונהיו** (באנגלית: **Christopher Todd Donahue**) הוא קצין בדרגת גנרל המכהן כמפקד כוחות צבא ארצות הברית של פיקוד אירופה ופיקוד אפריקה וכן כמפקד הכוח היבשתי של נאט"ו.

## ביוגרפיה
דונהיו גדל בצ'מברסבורג שבפנסילבניה. סיים לימודי באקדמיה הצבאית של ארצות הברית ב-1992. הוא שירת כמפקד מחלקה בדיוויזיה השנייה בדרום קוריאה ולאחר מכן הצטרף לרגימנט הריינג'רס ה-75 בו שימש סגן מפקד פלוגה בגדוד השלישי. שימש מפקד פלוגה בגדוד החמישי של רגימנט החי"ר ה-87 בפנמה ולאחר מכן שימש מפקד פלוגה ומפקד פלוגת מפקדה בגדוד השני של הריינג'רס. בתפקידו הבא שימש עוזרו של סגן יושב ראש המטות המשולבים ריצ'רד מאיירס, כולל במהלך פיגועי 11 בספטמבר במהלכם שימש מאיירס יושב ראש המטות המשולבים בפועל. הוא המשיך לשמש כעוזרו של מאיירס לאחר כניסתו לתפקיד ראש המטות המשולבים באוקטובר 2001.

ב-2002 הצטרף לכוח דלתא ושימש ביחידה במגוון תפקידים בהם קצין מבצעים, מפקד פלגה, מפקד פלגת מיונים ואימונים, מפקד פלוגה, סגן מפקד ומפקד כוח דלתא (בשנים 2013-2015). הוא הוביל כוח של היחידה במהלך מלחמת אפגניסטן. הוא פעל גם במבצעים בעיראק, סוריה, מזרח אירופה וצפון אפריקה.

שירת כקצין אג"ם של פיקוד המבצעים המיוחדים המשולבים, באוגוסט 2016 מונה לסגן מפקד הדיוויזיה הרביעית. באוגוסט 2017 מונה למפקד בית הספר לחי"ר של הצבא בפורט בנינג. כמו כן שירת כסגן לענייני לוחמה בטרור ומבצעים מיוחדים באגף המבצעים של המטות המשולבים. ב-2019 מונה למפקד הכוח המשולב של ארצות הברית ונאט"ו בתחום המבצעים המיוחדים באפגניסטן וביולי 2020 מונה למפקד הדיוויזיה המוטסת ה-82. הוא החייל האמריקאי האחרון שעזב את אדמת אפגניסטן במהלך הנסיגה האמריקאית מהמדינה באוגוסט 2021.

במרץ 2022 מונה למפקד הקורפוס המוטס ה-18. בדצמבר 2024 קודם לדרגת גנרל ומונה למפקד כוחות הצבא בפיקוד אירופה ובפיקוד אפריקה ובמקביל כמפקד הכוח היבשתי של נאט"ו.

דונהיו בעל תואר שני ממכללת המלחמה של הצי וסיים תוכנית עמיתים של הצבא באוניברסיטת הרווארד.

## קישורים חיצוניים

*ביוגרפיה, אתר צבא ארצות הברית

## הערות שוליים

קטגוריה:בוגרי האקדמיה הצבאית של ארצות הברית
קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מפקדי הדיוויזיה המוטסת ה-82
קטגוריה:מפקדי כוח דלתא
קטגוריה:מפקדי הקורפוס המוטס ה-18
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1969